**ПРОЕКТ!**

**Д О Г О В О Р**

**№/2024 год.**

**за извършване на дейност в ДГТ „Товарене от временен склад, транспорт до адрес на клиента и разтоварване на дървесина в населени места в обхвата на дейност на ТП ДГС Варна“**.

Днес, 2024 г. в гр. Варна между:

1. ТП ,,ДГС Варна“, гр. Варна БУЛСТАТ 2016174120038, ЕИК по ДДС BG 201617412 със седалище и адрес на управление: гр. Варна ул.Радко Димитриев 10, представлявано от инж. Владислав Георгиев, в Качеството си на директор на ТП „ДГС Варна“и Валентина Бонева.– ръководител счетоводен отдел, наричано по-долу за краткост **ВЪЗЛОЖИТЕЛ**, от една страна

и

2. „Веслес ЕООД “, ЕИК: 205729476 със седалище и адрес на управление: гр.Варна…жк.Вл.Варненчик, бл. №408 ., вх.13, ап2, представлявано от Сергей Младенов Кючуков в качеството му на управител, наречен по-нататък за краткост **ИЗПЪЛНИТЕЛ,** се сключи настоящият договор за следното:

**І. ПРЕДМЕТ НА ДОГОВОРА**

**1.1**. Настоящият договор се сключва на основание чл. 112, ал. 1, т. 2 предложение първо от ЗГ, във връзка с чл. 35, ал. 1 от Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти и Заповед № 77./ 07.032024 год. на Директора на ТП „ДГС Варна“.

**1.2**. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши дейността по товарене, транспортиране и разтоварване на дървесина, добита в горски насаждения, намиращи се в държавни горски територии – държавна собственост, от Обект **№ 2/71а,80ж** в района на дейност на ТП „ДГС Варна“, с предмет на изпълнение**: „Товарене от временен склад, транспорт до адрес на клиента и разтоварване на дървесина в населени места в обхвата на дейност на ТП ДГС Варна“**.

**1.3.** Крайният срок на действие на договора е **31.12.2024 година.**

**1.4**. Страните са длъжни да спазват разпоредбите на нормативните документи за ползване на дървесината от горите.

**1.5**. ИЗПЪЛНИТЕЛЯТ представя по свой избор гаранция за изпълнение на договора в размер на  **1 186.88 лв.** (5% от достигнатата обща стойност за обекта), без включен ДДС, както следва:

**(а)** когато гаранцията е под формата на парична сума същата се внася по банков път по сметка на **ТП „ДГС Варна“** – **IBAN: BG89CECB979010C7654200, BIC: CECBBGSF, при БАНКА: ЦКБ АД – клон Варна.**

**(б)** когато гаранцията за изпълнение е под формата на учредена в полза на ТП „ДГС Варна” банкова гаранция, същата се представя в оригинал при сключване на договора.

**1.6.** Освобождаването на гаранцията за изпълнение се извършва при изпълнение на договорните задължения в срок 10 работни дни след окончателното приемане на извършената работа с приемателно-предавателни протоколи за обекта. ВЪЗЛОЖИТЕЛЯТ **не дължи** лихви за периода, през който средствата законно са престояли при него.

**ІI. ЦЕНИ** **И РАЗПЛАЩАНЕ**

**2.1**. Стойността за изпълнение на възложената дейност по ползване на дървесината от горски територии – държавна собственост, а именно **„Товарене от временен склад, транспорт до адрес на клиента и разтоварване на дървесина в населени места в обхвата на дейност на ТП ДГС Варна“**, от **Обект № 2** е (**23 737.50** ) без включено ДДС или 28 485 лева с включено ДДС.

**2.2.** Заплащането се извършва на база действително транспортираните количества по договорената цена за единица обем дървесина, определена по реда на **т. 2.3** от настоящия договор.

**2.3.** При разлики между посочените в документациите за конкретния обект и действително транспортираните количества, съгласно приемателните протоколи и превозните билети към тях, заплащането се извършва на база действително транспортираните количества по договорената цена за единица обем дървесина, определена по реда на **т. 2.1** от настоящия договор.

**2.4.** Цените за единица обем дървесина са посочени в приложение №1 към този договор.

**2.5**. Заплащането се извършва в рамките на **10 (десет) работни дни**, **след изготвяне** на предавателно-приемателни протоколи и **издаване** на фактура от страна на ИЗПЪЛНИТЕЛЯ по сметка

**IBAN: BG89CECB979010C7654200**

**BIC: CECBBGSF при банка ЦКБ АД-клон Варна**

**IІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**3.1.** **ВЪЗЛОЖИТЕЛЯТ има право да:**

3.1.1. Осъществява текущ контрол по изпълнението на договора, без да възпрепятства ИЗПЪЛНИТЕЛЯ за спазването на технологичните изисквания и правомерното извършване на дейностите, като дава задължителни указания в писмена форма и препоръки на ИЗПЪЛНИТЕЛЯ при констатирани пропуски по изпълнение на възложената работа;

3.1.2. Издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:

а) Нарушения на Закона за горите (ЗГ) или свързаните с него подзаконови нормативни актове;

б) Неспазване на изискванията на Закона за здравословни и безопасни условия на труд (ЗЗБУТ);

в) Неспазване на противопожарните и други изисквания;

г) Форсмажорни обстоятелства по смисъла на § 1, т. 23 от допълнителните разпоредби на Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти, наричана по - нататък „Наредбата".

3.1.3. Спре временно транспорта на дървесина от временните складове до адрес на лицата, закупили дървесина, при преовлажнени почви и условия, предразполагащи увреждане на горските извозни пътища.

3.1.4. Спре временно изпълнението на договора по време на брачния период на определени със Закона за лова и опазване на дивеча (ЗЛОД) видове дивеч в насаждения от обекта.

3.1.5. Заявява писмено на ИЗПЪЛНИТЕЛЯ наличните количества дървесина, които трябва да се натоварят, транспортират и разтоварят от временния склад до адреса на лицата, закупили дървесина, както и сроковете за изпълнение на дейността.

3.1.6. Инициира с писмена покана приемането на извършената от ИЗПЪЛНИТЕЛЯ работа при налични документи и информация за извършена такава.

3.1.7. Поиска от ИЗПЪЛНИТЕЛЯ за негова сметка да осъществи изпълнението на определените в договора технологични и качествени показатели при констатирани отклонения.

3.1.8. Предложи на ИЗПЪЛНИТЕЛЯ допълнително споразумение за извършване на дейности във връзка с предмета на договора допълнително, при наличие на обективни причини, удостоверени от компетентни органи, налагащи промяна. В този случай се запазват договорените единични цени, съгласно Приложение №1 – неразделна част от договора.

3.1.9. Да извърши контрол за наличието на трудови договори за работещите физически лица и тяхната професионална квалификация, както и реалната наличност на декларираната техника, и други изисквания на ВЪЗЛОЖИТЕЛЯ, въз основа на които лицето е избрано за ИЗПЪЛНИТЕЛ.

3.1.10. Да предприеме всички необходими правомерни действия, както и да търси съдействие от компетентните държавни органи, за установяване на факти и обстоятелства, относно настъпили промени, спрямо ИЗПЪЛНИЯТЕЛЯ, в резултат на които ИЗПЪЛНИТЕЛЯТ вече не отговаря на изискванията на ВЪЗЛОЖИТЕЛЯ за изпълнение на дейността.

3.1.11. ВЪЗЛОЖИТЕЛЯТ има право, при наличието на обективни причини, свързани с намаляване на обема на търсенето и продажбите, временно, частично за определени дейности, или изцяло да спре действието на договора, без да дължи обезщетение за пропуснати ползи и неустойки за нанесени вреди, като заплати само извършената реално от ИЗПЪЛНИТЕЛЯ дейност.

3.1.12. ВЪЗЛОЖИТЕЛЯТ има право, при наличието на обективни причини, свързани с предмета на настоящия договор, да посочи различно/и насаждение/я от тези в Приложение № 1 към договора.

**3.2.** **ВЪЗЛОЖИТЕЛЯТ е длъжен да:**

3.2.1. издава разрешителни за достъп до горските територии за превозните средства на ИЗПЪЛНИТЕЛЯ. В приложение №1 – неразделна част от настоящия договор, са посочени прогнозните количества дървесина, които трябва да се транспортират и единичните им цени.

3.2.2. Осигури на ИЗПЪЛНИТЕЛЯ достъп до насажденията и временните складове, включени в обекта, чрез проходимост на горските пътища в държавните горски територии за превозни средства с висока проходимост и за декларираната при проведената процедура техника.

3.2.3. Дава задължителни указания и препоръки на ИЗПЪЛНИТЕЛЯ в писмена форма при констатирани пропуски по изпълнение на възложената работа.

3.2.4. Осигури свой представител за приемане на действително транспортираното количество в 3 (три)-дневен срок след отправена от ИЗПЪЛНИТЕЛЯ писмена покана или не по-малко от веднъж месечно при извършване на дейността предмет на настоящия договор, за което се подписва двустранен предавателно-приемателен протокол придружен с превозни билети. На база на същия ИЗПЪЛНИТЕЛЯТ издава фактури.

3.2.5. Заплати на ИЗПЪЛНИТЕЛЯ извършената работа в срок не по-късно от 10 (десет) работни дни от датата на представяне на издадена от него фактура, в размер и по начин, уговорени в договора.

3.2.6. Уведоми ИЗПЪЛНИТЕЛЯ писмено в 3-дневен срок от настъпване на форсмажорни обстоятелства по смисъла на § 1, т. 23 от допълнителните разпоредби на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени,

3.2.7. Предизвести ИЗПЪЛНИТЕЛЯ за налични добити количества дървесина, които трябва да се натоварят, транспортират и разтоварят от временен склад до адреса на лица, закупили дървесина от ТП ДГС „Варна“ гр. Варна.

3.2.8. Да предаде заедно с ТОВАРА и документите, необходими за пристигането му до местоназначението.

3.2.9. Да следи и контролира изпълнението и прилагането на „Плана за управление на отпадъците в горите на ТП ДГС „Варна“ гр. Варна.

3.2.10**.** Да проведе инструктаж на работниците, назначени от ИЗПЪЛНИТЕЛЯ **при предаване** на обекта по всички изисквания, като проведения инструктаж се отразява в стандартен формуляр (образец).

3.3.11. Да уведоми ИЗПЪЛНИТЕЛЯ с нарочно писмо за растоянието и отдели/подотдели, разположени в горските територии – държавна собственост, в района на дейност на ТП „ДГС Варна“, от които ще се товари, транспортира до населеното място и разтоварва дървесина наадрес на клиенти закупили дървесина от ТП ,,ДГС Варна“.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**4.1**. **ИЗПЪЛНИТЕЛЯТ има право да:**

4.1.1. Изисква приемането на възложената работа в договорените срокове.

4.1.2. Получи договореното възнаграждение в размера и в сроковете, уговорени в договора.

4.1.3. Получи необходимото съдействие за изпълнение на работата (получаване на разрешително за достъп до обекти, подписване на приемателно- предавателни протоколи).

4.1.4. Да иска от ВЪЗЛОЖИТЕЛЯ необходимото съдействие за надлежно изпълнение на своите задължения;

4.1.5. Да иска от ВЪЗЛОЖИТЕЛЯ приемане на възложената работа, като изисква от същия присъствие на негов представител при приемането на транспортираната дървесина.

4.1.6. Заменя подизпълнителите си, ако предварително е посочил ползването на такива за осъществяване на дейността в обекта и при условие, че новите подизпълнители отговарят на изискванията, определени в процедурата.

**4.2. ИЗПЪЛНИТЕЛЯТ е длъжен да:**

4.2.1. Присъства лично или да осигури присъствието на свой упълномощен представител за подписване на предавателно-приемателните протоколи за удостоверяване на извършената дейност във връзка с предмета на договора.

4.2.2. Създаде необходимата организация и осигури съответното техническо оборудване за извършване на възложеното по договора, съгласно декларираното при проведената процедура.

4.2.3. Представи на ВЪЗЛОЖИТЕЛЯ при сключване на договора писмена информация за всички лица, които ще извършват дейностите по договора, както и за настъпилите промени в хода на изпълнение на дейността.

4.2.4. Извърши качествено възложените дейности по начини и в определените срокове, съгласно настоящия договор.

4.2.5. Да извърши превоза с грижата на добрия превозвач в определения срок, с уговореното превозно средство, от отправната точка до местоназначението.

4.2.6. Да извърши превоза по най-краткия възможен път между отправната точка и местоназначението, освен ако отклонението от най-краткия маршрут се наложи за запазване на ТОВАРА от възможни вреди.

4.2.7. Да запази ТОВАРА в количествено и качествено отношение от момента на приемането му до момента на предаването му. За целта ИЗПЪЛНИТЕЛЯТ се задължава да осигури превозно средство със съответната техническа изправност.

4.2.8. ИЗПЪЛНИТЕЛЯТ отговаря за изгубването, погиването или повреждането (изцяло или частично) на превозвания ТОВАР, освен ако вредата се дължи на непреодолима сила.

4.2.9. Ако ИЗПЪЛНИТЕЛЯТ извърши превоза изцяло или отчасти с участието на други превозвачи, той отговаря за действието им до предаването на ТОВАРА.

4.2.10. ИЗПЪЛНИТЕЛЯТ декларира, че е запознат с действащите нормативни документи по безопасността на труда и носи отговорност в случаи на злополука с него или наети от него работници по време на изпълнение на поръчката.

4.2.11. Да съхранява горските пътища в съответствие с разпоредбите на НАРЕДБА № 4 от 19.02.2013 г. за защита на горските територии срещу ерозия и порои и строеж на укрепителни съоръжения и други нормативни актове уреждащи материята, като за целта спазва следните изисквания:

(а) да придвижва транспортните средства в горски територии, само по горски пътища във връзка с изпълнение на възложената му дейност, съгласно чл. 148, ал. 1 от ЗГ;

(в) при продължително влошени атмосферни условия – завишена влажност, да преустановяват изпълнението на горскостопанската дейност по препоръка на служители на ДГС, както и при други предпоставки, които допринасят за допускане на повреди от ерозия и уплътняване на почвите и пътищата;

4.2.12. При констатирани нередности по изпълнение на дейността от страна на ВЪЗЛОЖИТЕЛЯ, ИЗПЪЛНИТЕЛЯТ е длъжен да отстрани същите в срока, посочен в настоящия договор, като разходите са за негова сметка.

4.2.13. ИЗПЪЛНИТЕЛЯТ е длъжен, за срока на изпълнение на договора, да поддържа в реална наличност декларираната от него техника и други изисквания на ВЪЗЛОЖИТЕЛЯ, въз основа на които е избран за ИЗПЪЛНИТЕЛ.

# **V. ПРЕКРАТЯВАНЕ НА ДОГОВОРА**

# 5.1 Договорът се прекратява:

5.1.1. с изтичане срока на договора

5.1.2. по взаимно съгласие на страните, изразено в писмена форма:

5.1.3. с едностранно писмено уведомление от ВЪЗЛОЖИТЕЛЯ, без да дължи обезщетение за пропуснати ползи, когато по време на действието на договора се установи, че:

а) ИЗПЪЛНИТЕЛЯТ или подизпълнителите му вече не отговарят на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;

б) ИЗПЪЛНИТЕЛЯТ е подписал декларация с невярно съдържание при провеждането на конкурса за възлагане на дейността;

в) ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителите;

г) Дейността се извършва от подизпълнители, които не отговарят на изискванията на чл. 18 от Наредбата;

д) В случаите по т.3.1.2., б”а“ до б.“в“ вкл.;

5.1.4. С едностранно писмено уведомление от всяка една от страните, те могат да прекратят договора поради обективни причини – форсмажорни обстоятелства по смисъла на §1, т.23 от допълнителните разпоредби на Наредбата, както и реституционни претенции, възникнали след сключването му, в резултат на които неговото изпълнение е обективно невъзможно. В този случай ВЪЗЛОЖИТЕЛЯТ заплаща на ИЗПЪЛНИТЕЛЯ реално транспортираните количества дървесина, като внесената от ИЗПЪЛНИТЕЛЯ гаранция за изпълнение на договора се освобождава, а страните не си дължат неустойки и престации за пропуснати ползи.

5.1.5. ВЪЗЛОЖИТЕЛЯТ може да прекрати договора с едностранно писмено уведомление, без да дължи обезщетение за пропуснати ползи, в следните случаи:

а) ИЗПЪЛНИТЕЛЯТ е допуснал отстраними отклонения от определените с договора технологични и качествени показатели за извършване на съответната дейност, включително такива, допуснати от подизпълнителите, които не желае да отстрани за своя сметка.

5.2. ИЗПЪЛНИТЕЛЯТ може да прекрати договора с едностранно писмено уведомление в случай, че ВЪЗЛОЖИТЕЛЯТ виновно не изпълни задължението си:

а) по т.3.2.1. и т.3.2.2

**VІ. НЕУСТОЙКИ И ОБЕЗЩЕТЕНИЯ**

6.1. Страните по договора не носят отговорност и не дължат неустойки за пълно или частично неизпълнение на задълженията си по него, ако то се дължи на форсмажорни обстоятелства по смисъла на § 1, т. 23 от Допълнителните разпоредби на Наредбата, уважени реституционни претенции и непреодолима сила и други обстоятелства, възникнали след сключването му, в резултат на които неговото изпълнение е обективно невъзможно.

1. 6.2. ВЪЗЛОЖИТЕЛЯТ дължи на ИЗПЪЛНИТЕЛЯ неустойка за виновно неизпълнение на някое от задълженията си по договора, в следните случаи:
2. 6.2.1. по т. 3.2.1, т. 3.2.2. и т. 3.2.3. - неустойка в размер, равен на гаранцията за изпълнение на договора, за което ВЪЗЛОЖИТЕЛЯТ не е изпълнил задължението си;
3. 6.2.2. За неспазване на определения срок по т. 3.2.6 – неустойка в размер на законната лихва върху дължимата сума за срока на просрочието.
4. 6.3.ИЗПЪЛНИТЕЛЯТ дължи на ВЪЗЛОЖИТЕЛЯ неустойка за виновно неизпълнение на задълженията си по договора, в следните случаи:
   * 1. 6.3.1. по т. 4.2.1 - неустойка в размер, равен на внесената от него гаранция за изпълнение на договора, за което ИЗПЪЛНИТЕЛЯТ не е изпълнил задължението;
5. 6.3.2. За неизпълнение на други задължения по договора, ВЪЗЛОЖИТЕЛЯТ може да задържи внесената от ИЗПЪЛНИТЕЛЯ гаранция за изпълнение като неустойка по договора. ИЗПЪЛНИТЕЛЯТ не се освобождава от отговорността за възстановяване на ВЪЗЛОЖИТЕЛЯ на реално претърпените от него вреди, в случай, че размерът на неустойката не покрива същите, когато по високият размер на вредите бъде установен по съдебен ред.

# 6.3.3. ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ.

**VII. СЪОБЩЕНИЯ**

**7.1.** Всички съобщения и уведомления, включително и за прекратяване на договора, ще се извършат в писмена форма, по факс или e-mail на адреса на страните.

**7.2.** При промяна на адреса за кореспонденция на някоя от страните по договора, същата е длъжна в седем дневен срок да информират ответната страна.

**7.3.** Адресите за кореспонденция на страните са както следва:

**7.3.1.** За ТП „ДГС Варна” – гр. Варна, ул. „Генерал Радко Димитриев” №10, тел: 052/600013, e-mail: [dgs.varna@dpshumen.bg](mailto:dgs.varna@dpshumen.bg)

**7.3.2.** За …..„ ……………..“, ЕИК: …………. , гр. ……………….., ул………………………, №…., вх…..., ет….., ап………телефон…………………..; факс……………..e-mail:………………….

**VIII. ЗАКЛЮЧИТЕЛНИ РАЗПОРЕДБИ**

**8.1.** Настоящият договор влиза в сила от датата на подписването му от страните.

**8.2.** Настоящият договор може да бъде изменян по взаимно съгласие между страните, изразено в писмено споразумение-анекс.

**8.3.** За неуредените в договора случаи се прилагат разпоредбите на българското законодателство.

**8.4.** Възникналите спорове, относно изпълнението, неизпълнението или тълкуването на настоящия договор се решават, чрез преговори и взаимно съгласие между страните, изразено в писмено споразумение, а когато такова липсва спорът се решава от компетентен съд.

Приложение № 1 е неразделна част от настоящия договор.

Настоящият договор се изготви и се подписа от страните в два (2) еднообразни екземпляра – по един за всяка от страните, като всеки екземпляр е със силата на оригинал.

**ВЪЗЛОЖИТЕЛ:.......................... ИЗПЪЛНИТЕЛ:................................**

**ИНЖ..................................... /............................../**

*Директор на ТП „ДГС ВАРНА“*

**Ръководител счетоводен отдел:……………..**

**/ ....................................../**

**ПРИЛОЖЕНИЕ № 1**

**Към Договор № ………………………………………………………**

**\*Забележа:** Посочените количества дървесина са прогнозни и при разлики между тях и действително транспортираните количества, установени в приемателно-предавателни протоколи с приложените превозни билети към тях, заплащането се извършва на база транспортирано количество дървесина по договорената единична цена.

**ВЪЗЛОЖИТЕЛ:.......................... ИЗПЪЛНИТЕЛ:................................**

**ИНЖ. ………….. /............................../**

*Директор на ТП „ДГС ВАРНА“*

**Ръководител счетоводен отдел:……………..**

**/ ....................................../**